section_heading: Opozicijsko djelovanje
paragraph_text: Iduće godine povukao se iz Oružanih snaga Ugande te najavio kandidaturu na izborima 2001. godine. Iako je bio Musevenijev glavni protivnik, nije pobijedio. Na spomenutim izborima zabilježene su mnoge nepravilnosti poput lažiranja glasova i nasilja nad glasačima. Nakon toga je podnio tužbu ustavnom sudu čiji su suci jednoglasno (5-0) konstatirali da je bilo varanja, no omjerom glasova 3-2, odlučili su da neće poništavati izbore.